એવામાં કુમકુમ પગલાં પાડતાં પાડતાં વિધાત્રી દેવી પધાર્યા હાથમાં કંકુનો પડિયો, કાને મોતીની લેખણ અને કાખમાં આંકડા ગણવાનો કોઠો રઈ ગ્યાં છે. વિધાત્રી તો મરક મરક હસતાં ધીમાં ધીમાં ડગ દેતાં સુવાવડી રાણી મનોહરીના રાણીવાસમાં દાખલ થયાં. સોના રૃપાથી મડેલી મનોહર માંચી માથે હીરના ચીરની ઘૂઘરિયાની ગોદડીમાં છ વાહા (દિવસ)ની બાળકી હાથની ઘૂઘલિયું વાળી આંજણ આંજેલી આંખ્યું પટપટાવતી પડી છે. વિધાત્રી હળવે હળવે ઓરડામાં દાખલ થયાં, ને દીકરીનીમાંચી પાસે જઇને પલાંઠી મારીને બેઠાં. પડખે મઝરો મઝરો ઘીનો દીવો ઓરડામાં અજવાસ પાથરતો હતો.